b'\n_START_ARTICLE_\n3. tankovskogrenadirska divizija (Wehrmacht)\n_START_SECTION_\nZgodovina\n_START_PARAGRAPH_\nDivizija je bila ustanovljena 1. marca 1943, toda formirana je bila \xc5\xa1ele junija istega leta z reorganizacijo 386. pehotne divizije (mot) in ostankov 3. pehotne divizije (mot), ki je bila uni\xc4\x8dena v Stalingradu._NEWLINE_Julija je bila poslana v Italijo, kjer je sodelovala v bitkah za Salerno, za Cassino, za Bernhardovo linijo, za Anzio in sodelovala v splo\xc5\xa1nem umiku do Rima v maju in juniju 1944._NEWLINE_Pozno junija 1944 je bila prestavljena v Francijo, kjer se je avgusta borila blizu Pariza, nato pa je sodelovala v splo\xc5\xa1nem umiku preko Francije proti mejam Tretjega rajha._NEWLINE_Novembra je sodelovala v bojih okoli Aachna, nato pa \xc5\xa1e v ardenski ofenzivi in januarja 1945 v operacijah za Eifel.'